-----------------------------------------------------------------------
  12. ข้อมูลอื่นที่เกี่ยวข้อง

  -----------------------------------------------------------------------

12.1 ความรับผิดชอบต่อสังคม

กลุ่มทิสโก้ตระหนักดีว่าความสำเร็จขององค์กรมิได้วัดจากความสามารถในการทำกำไร
การเติบโตของผลประกอบการ และตัวเลขทางการเงินเท่านั้น
หากยังรวมถึงการเป็นสมาชิกที่ดีของสังคม การดำเนินธุรกิจอย่างมีจริยธรรม
และมีส่วนช่วยเหลือสนับสนุนชุมชนรวมทั้งผู้ด้อยโอกาสในสังคมให้ได้พัฒนาและพึ่งพาตนเองได้ ทั้งนี้
เพราะรากฐานที่มั่นคงทางสังคมเป็นปัจจัยสำคัญของการเติบโตอย่างยั่งยืน
ดังนั้นองค์กรต้องดำเนินธุรกิจควบคู่ไปกับการแสดงความรับผิดชอบและมีส่วนร่วมในการพัฒนาชุมชนและสังคม

นอกเหนือจากการดำเนินธุรกิจอย่างมีจริยธรรมอันเป็นหลักการสำคัญที่กลุ่มทิสโก้ปลูกฝังให้แก่พนักงาน
จนกลายเป็นวัฒนธรรมองค์กรที่ชัดเจนของกลุ่มทิสโก้แล้ว
กลุ่มทิสโก้จึงตั้งปณิธานที่จะแสดงความรับผิดชอบต่อสังคมโดยดำเนินโครงการสาธารณประโยชน์ต่างๆ
อย่างต่อเนื่องเป็นรูปธรรม เพื่อมุ่งสร้างจิตสำนึกในการเป็นผู้ให้และเกื้อกูลสังคม
ด้วยการเปิดโอกาสให้พนักงานทุกคนได้เข้าร่วมกิจกรรมเพื่อสาธารณประโยชน์ต่างๆ
ทั้งในด้านการพัฒนาอย่างยั่งยืนของชุมชน รวมถึงการส่งเสริมศิลปวัฒนธรรม และอนุรักษ์สิ่งแวดล้อม
เพื่อสร้างจิตสำนึกในการเป็นสมาชิกที่ดีของสังคม กิจกรรมเพื่อสังคมแต่ละโครงการ
มีการตั้งคณะทำงานรับผิดชอบปฏิบัติการและติดตามผลอย่างต่อเนื่องเพื่อให้บรรลุวัตถุประสงค์ที่วางไว้
โดยมีคณะกรรมการกลุ่มทิสโก้ให้คำแนะนำและติดตามผลการดำเนินกิจกรรมเพื่อสังคม
ซึ่งรายงานต่อที่ประชุมคณะกรรมการเป็นประจำทุกปี นอกจากนี้
กลุ่มทิสโก้ยังเข้าร่วมโครงการสาธารณประโยชน์อื่นๆ
รวมทั้งสนับสนุนให้สาขาของบริษัทย่อยในกลุ่มที่กระจายอยู่ในเขตภูมิภาคเข้าไปมีส่วนร่วมในการพัฒนาชุมชนในท้องถิ่นโดยเน้นกิจกรรมพัฒนาอย่างยั่งยืน
ทั้งนี้
โครงการทั้งหมดที่ดำเนินการล้วนเป็นโครงการระยะยาวที่ได้กระทำอย่างต่อเนื่องและติดตามผลเป็นประจำทุกปี

กลุ่มทิสโก้ได้จัดตั้งหน่วยงานที่ดูแลด้านความรับผิดชอบต่อสังคม หรือ Corporate Social
Responsibility (CSR) ขึ้นตั้งแต่ปี 2553 เป็นต้นมา
เพื่อแสดงให้เห็นถึงความมุ่งมั่นในความรับผิดชอบต่อสังคมของกลุ่มทิสโก้
โดยเป็นหน่วยงานที่ส่งเสริมกิจกรรมเพื่อสังคมทั้งหมดของกลุ่ม ทิสโก้ เช่น
การสนับสนุนการพัฒนาศักยภาพเยาวชน การพัฒนาคุณภาพชีวิต การอนุรักษ์และส่งเสริมสิ่งแวดล้อม
ฯลฯ อันจะก่อให้เกิดการพัฒนาอย่างยั่งยืนต่อสังคมและประเทศชาติโดยรวม
โดยกิจกรรมเพื่อสังคมทั้งหมดจะดำเนินไปอย่างสอดคล้องกับค่านิยมของกลุ่มทิสโก้

12.2 นโยบายทั่วไปเกี่ยวกับหน้าที่และความรับผิดชอบต่อสังคม 

กลุ่มทิสโก้ให้ความสำคัญกับการดำเนินธุรกิจอย่างมีความรับผิดชอบต่อสังคมมาตลอดระยะเวลากว่า
40 ปี ด้วยการปลูกฝังจิตสำนึก
การปฏิบัติตัวเป็นแบบอย่างของผู้บริหารที่ถ่ายทอดสู่พนักงานจากรุ่นสู่รุ่น แนวปฏิบัติ 8 ประการ
ที่สะท้อนการดำเนินธุรกิจอย่างมีความรับผิดชอบต่อสังคมของกลุ่มทิสโก้ ได้แก่

1. การกำกับดูแลกิจการที่ดี

2. การประกอบธุรกิจด้วยความเป็นธรรม

3. ความรับผิดชอบต่อผู้บริโภค

4. การร่วมพัฒนาชุมชนและสังคม

5. การเคารพสิทธิมนุษยชน และการปฏิบัติต่อแรงงานอย่างเป็นธรรม

6. การดูแลรักษาสิ่งแวดล้อม

7. นวัตกรรมจากความรับผิดชอบต่อสังคม

8. การจัดทำรายงานด้านสังคมและสิ่งแวดล้อม

1. การกำกับดูแลกิจการที่ดี

กลุ่มทิสโก้ได้ยึดแนวทางปฏิบัติตามหลักการกำกับดูแลกิจการที่ดี
เนื่องจากกลุ่มทิสโก้มีนโยบายรักษาสิทธิและผลประโยชน์ของผู้มีส่วนได้ส่วนเสียทุกกลุ่ม
โดยคณะกรรมการจะพิจารณาถึงสิทธิตามกฎหมายที่แต่ละกลุ่มพึงได้รับอย่างละเอียดถี่ถ้วน
และดูแลให้มั่นใจว่าสิทธิดังกล่าวได้รับการคุ้มครองและปฏิบัติด้วยความระมัดระวัง
รวมทั้งมีนโยบายส่งเสริมความร่วมมือกับผู้มีส่วนได้เสียเพื่อเสริมสร้างความสัมพันธ์และความมั่นคงทางธุรกิจที่ยั่งยืน
โดยคำนึงถึงผู้มีส่วนได้เสียทุกกลุ่ม ดังต่อไปนี้(ดูรายละเอียดเพิ่มเติมในข้อ 8.5
การกำกับดูแลกิจการ ของหัวข้อที่ 8 การจัดการ)

ผู้ถือหุ้น ตอบแทนผู้ถือหุ้นด้วยผลประกอบการที่ดี ให้ผู้ถือหุ้นได้ใช้สิทธิของตนได้อย่างเต็มที่

  ลูกค้า ตอบสนองความต้องการที่หลากหลายของลูกค้าด้วยโครงสร้างทางธุรกิจแบบรวมศูนย์ที่ลูกค้า
  (Client Centric) และ เปิดช่องทางให้ลูกค้าแสดงความคิดเห็น

คู่ค้าและเจ้าหนี้ ปฏิบัติตามเงื่อนไขสัญญาอย่างเป็นธรรมและเสมอภาค

  คู่แข่ง ดำเนินธุรกิจด้วยหลักการแข่งขันที่เป็นธรรมและมีจริยธรรม
  ไม่แข่งขันในลักษณะที่ก่อให้เกิดผลกระทบในทางลบต่ออุตสาหกรรมโดยรวม

พนักงาน สนับสนุนการเรียนรู้ของพนักงาน
พัฒนาศักยภาพของพนักงานอย่างต่อเนื่องและให้ผลตอบแทนที่เป็นธรรม

  สังคม ตระหนักถึงความรับผิดชอบที่พึงมีต่อสังคมในกระบวนการทำงาน
  และดำเนินกิจกรรมพัฒนาชุมชนและสังคมอย่างต่อเนื่อง

  สิ่งแวดล้อม สนับสนุนแนวปฏิบัติเกี่ยวกับการใช้ทรัพยากรอย่างรู้คุณค่า
  ส่งเสริมกิจกรรมอนุรักษ์สิ่งแวดล้อมทั้งภายในและภายนอกองค์กร

2. การประกอบธุรกิจด้วยความเป็นธรรม

กลุ่มทิสโก้บรรจุมาตรฐานจรรยาบรรณวิชาชีพ (Code of Corporate Ethics)
ไว้ในคู่มือการปฏิบัติงานสำหรับพนักงานทั่วไป ครอบคลุมเรื่องความซื่อสัตย์สุจริตและยุติธรรม
ไม่ทำการใดๆ ที่ส่อไปในทางทุจริตหรือเอื้อประโยชน์เฉพาะกลุ่ม
การปฏิบัติตามกฎระเบียบและกฎหมายโดยเคร่งครัด การรักษาความลับของลูกค้า เป็นต้น
โดยบริษัทจัดให้มีการทดสอบความรู้เกี่ยวกับคู่มือดังกล่าวเป็นประจำทุกปี
เพื่อให้แน่ใจว่าพนักงานทำความเข้าใจและปฏิบัติตามมาตรฐานที่กำหนด ในด้านการให้บริการลูกค้า
กลุ่มทิสโก้ยึดหลักการทำความรู้จักลูกค้า (Know Your Customer - KYC)
และตรวจสอบข้อเท็จจริงเกี่ยวกับลูกค้าอย่างเหมาะสมในแต่ละระดับความเสี่ยง (Customer Due
Diligence) อย่างเคร่งครัด เพื่อให้แน่ใจว่า การให้บริการมิได้ส่งเสริมกิจการที่ขัดต่อกฎหมาย
หรือเกิดผลกระทบใดๆ ต่อสังคมและสิ่งแวดล้อม
นอกจากนี้กลุ่มทิสโก้ได้พัฒนากระบวนการติดตามและควบคุมความ
เสี่ยงในระดับปฏิบัติการโดยจัดตั้งหน่วยงานบริหารความเสี่ยงด้านปฏิบัติการ (Operational Risk
Management)
เพื่อให้มั่นใจว่าองค์กรมีกระบวนการควบคุมที่รัดกุมยิ่งขึ้น(ดูรายละเอียดเพิ่มเติมในข้อ 8.6
จริยธรรมธุรกิจ ของหัวข้อที่ 8 การจัดการ)

3. ความรับผิดชอบต่อผู้บริโภค

กลุ่มทิสโก้มีวิสัยทัศน์ที่มุ่งประกอบธุรกิจด้วยมาตรฐานจรรยาบรรณสูงสุด
อีกทั้งสามารถตอบสนองทุกความต้องการทางด้านการเงินด้วยความทุ่มเทเพื่อช่วยสร้างความมั่งคั่ง
และสร้างสรรค์คุณค่าที่ยั่งยืนให้กับลูกค้า ผู้ถือหุ้น พนักงานและสังคม ดังนั้นตลอดระยะเวลากว่า 40
ปี กลุ่มทิสโก้ได้มุ่งมั่นให้บริการทางด้านการเงินอย่างมืออาชีพ
โดยมีความชำนาญในแต่ละประเภทธุรกิจเป็นอย่างดี เน้นการบริหารงานโดยมีลูกค้าเป็นจุดศูนย์กลาง
มุ่งตอบสนองความต้องการของลูกค้าเพื่อนำเสนอผลิตภัณฑ์ที่หลากหลาย
ด้วยความมุ่งมั่นที่จะเพิ่มคุณค่าการบริการให้แก่ลูกค้าอย่างสูงสุด โดยแบ่งธุรกิจหลักออกเป็น 4
สายงาน ได้แก่ สายกลุ่มลูกค้ารายย่อย (Retail Banking) สายกลุ่มลูกค้าบรรษัท (Corporate
Banking) สายจัดการธนบดีและกองทุน (Wealth & Asset Management)
และสายบริหารงานส่วนกลางและความรับผิดชอบต่อสังคม (Corporate Affairs & CSR)

กลุ่มทิสโก้แนะนำผลิตภัณฑ์และบริการตามความต้องการของลูกค้า
มีการสื่อสารชี้แจงรายละเอียดเงื่อนไข เพื่อความเข้าใจอันดี
โดยคำนึงถึงสิทธิของลูกค้าเป็นหลักและปฏิบัติตามกฎเกณฑ์ความรับผิดชอบต่อผู้บริโภคภายใต้หน่วยงานกำกับที่เกี่ยวข้องโดยเคร่งครัดมีการจัดหาช่องทางการติดต่อสื่อสารที่สะดวกสำหรับลูกค้าและมีศูนย์บริการลูกค้า
(Contact Center) ให้บริการตลอด 24 ชม.

นอกจากนี้ ผลิตภัณฑ์และบริการทางการเงินของกลุ่มทิสโก้นั้นไม่ส่งผลเสียต่อส่วนรวมแต่อย่างใด อาทิ
กลุ่มธุรกิจธนาคารพานิชย์ ซึ่งดำเนินการโดยธนาคารทิสโก้ไม่ได้ให้บริการสินเชื่อส่วนบุคคล
หรือบัตรเครดิต อันอาจเป็นการสนับสนุนให้เกิดการใช้จ่ายที่ไม่จำเป็นและสร้างภาระหนี้สิน
ปัจจุบันบริการสินเชื่อรายย่อยของธนาคารจึงเป็นบริการแก่ลูกค้าที่มีความต้องการทางด้านที่อยู่อาศัย
ยานพาหนะ และเงินทุนหมุนเวียนในธุรกิจเป็นหลัก
ตลอดจนการให้สินเชื่อแก่ผู้ประกอบการขนาดกลางและขนาดย่อม
ที่ดำเนินธุรกิจที่ไม่ส่งผลกระทบต่อสิ่งแวดล้อม เป็นต้น 0นอกจากนี้
ธนาคารยังมีบริการรับฝากเงินและการลงทุน
เพื่อกระตุ้นให้เกิดการออมและการสงทุนในระยะยาวเพื่อช่วยให้เกษียณอายุโดยมีเงินสะสมไว้ใช้อย่างไม่ลำบาก
ทั้งนี้ บริการด้านการลงทุนจะมีเจ้าหน้าที่ให้ความรู้
และมีการอบรมสัมมนาเป็นประจำเพื่อให้คำแนะนำแก่ลูกค้าให้เกิดความเข้าใจอย่างถ่องแท้

4. การร่วมพัฒนาชุมชนและสังคม

กิจกรรมพัฒนาชุมชนและสังคมของกลุ่มทิสโก้มีกระบวนการทำงานอย่างเป็นระบบและต่อเนื่องเพื่อสร้างคุณค่าที่ยั่งยืน
โดยกิจกรรมด้านพัฒนาสังคม ดำเนินการผ่านมูลนิธิทิสโก้เพื่อการกุศลเป็นหลัก มูลนิธิทิสโก้ฯ
ก่อตั้งในปี พ.ศ. 2525 ทำงานเพื่อสังคมอย่างเต็มเวลามาเป็นเวลาเกือบ 30 ปีแล้ว
กิจกรรมหลักได้แก่ การพัฒนาเยาวชนที่ด้อยโอกาส
โดยการมอบทุนการศึกษาแบบให้เปล่าแก่นักเรียนขาดแคลนทุกระดับชั้นทั่วประเทศ
จัดคณะทำงานออกตรวจเยี่ยมติดตามผลทุนการศึกษาปีละ 4 ครั้ง ทั้งในกรุงเทพฯ
และต่างจังหวัดเพื่อประกอบการพิจารณามอบทุนต่อเนื่องในปีถัดไป นอกจากนี้ มูลนิธิทิสโก้ฯ
ยังมอบทุนประกอบอาชีพแก่ผู้ด้อยโอกาส และทุนรักษาพยาบาลแก่ผู้ป่วยอนาถา
มอบโอกาสให้บุคคลเหล่านี้สามารถกลับมาช่วยเหลือตนเองได้ ทั้งนี้
พนักงานทิสโก้มีส่วนร่วมกับกิจกรรมของมูลนิธิทิสโก้ฯ โดยสม่ำเสมอ

ในด้านพัฒนาชุมชน พนักงานกลุ่มทิสโก้จิตอาสา
ได้ริเริ่มโครงการรักเรียนรู้สู่ชุมชนเพื่อสร้างโอกาสการเรียนรู้แก่เยาวชน และสมาขิกชุมชน
ด้วยการร่วมกันปรับปรุง ซ่อมแซมห้องสมุด จัดกิจกรรมส่งเสริมความรู้ที่เป็นประโยชน์กับชุมชน 40
แห่ง ทั้งในกรุงเทพฯ และต่างจังหวัด โดยใช้ห้องสมุดเป็นศูนย์กลาง และจัดเป็นกิจกรรมต่อเนื่อง
นอกจากนี้ กลุ่มทิสโก้ยังมีนโยบายส่งเสริมศิลปะร่วมสมัย
โดยให้การสนับสนุนศิลปินไทยสร้างสรรค์ผลงานด้วยการสะสมงานศิลปะร่วมสมัยโดยคัดเลือกจากคุณภาพของงานมากกว่าชื่อเสียงของศิลปิน
และได้จัดทำเว็บไซต์ www.tiscoart.com
เป็นหอศิลปะเสมือนจริงเพื่อเผยแพร่ผลงานศิลปะร่วมสมัยไทยในคลังสะสมของทิสโก้ไปทั่วโลกอีกด้วย

5. การเคารพสิทธิมนุษยชน และการปฏิบัติต่อแรงงานอย่างเป็นธรรม

กลุ่มทิสโก้ให้ความสำคัญกับการปฏิบัติต่อพนักงานอย่างยุติธรรม เสมอภาค
ผู้บริหารให้ความสำคัญกับพนักงานทุกระดับไม่ว่าจะจบการศึกษาจากสถาบันใด
จะได้รับโอกาสเท่าเทียมกัน ความก้าวหน้าทางวิชาชีพของพนักงาน ขึ้นอยู่กับผลงานความสามารถ
โดยใช้ระบบบริหารผลตอบแทนที่มั่นใจได้ว่า พนักงานจะได้รับผลตอบแทนที่เป็นธรรม
บริษัทเปิดกว้างในการพัฒนาศักยภาพบุคลากรเพื่อความก้าวหน้าในวิชาชีพ
สนับสนุนการมีส่วนร่วมของพนักงาน
โดยมีช่องทางให้พนักงานแสดงความคิดเห็นผ่านระบบสื่อสารอินทราเน็ตภายในองค์กร
และระบบการประเมินผลงาน
นอกจากนี้ยังจัดสวัสดิการและกิจกรรมสันทนาการตามความสนใจของพนักงาน เพื่อคุณภาพชีวิตที่ดี

กลุ่มทิสโก้ถือว่าการเรียนรู้เป็นส่วนหนึ่งของวัฒนธรรมองค์กร
ดังนั้นจึงมีนโยบายด้านการพัฒนาทรัพยากรบุคคลที่สนับสนุนการเรียนรู้ของพนักงานทุกคน
พนักงานแต่ละคนมีหน้าที่รับผิดชอบต่อการพัฒนาทางวิชาชีพของตน
กลุ่มทิสโก้สนับสนุนให้พนักงานแสดงจุดมุ่งหมายและความคาดหวังด้วยการพูดคุยอย่างเปิดเผยผ่านระบบการบริหารผลงาน
เปิดโอกาสและจัดหาเครื่องมือ อุปกรณ์ที่เหมาะสม
ตลอดจนการลงทุนในการพัฒนาบุคคลเพื่อเสริมสร้างศักยภาพของบุคคล
โดยมุ่งเน้นความสามารถในการปฏิบัติงานตามมาตรฐานสูงสุดแห่งจรรยาบรรณวิชาชีพ

กลุ่มทิสโก้เปิดกว้างสำหรับการพัฒนาและความก้าวหน้าในวิชาชีพทุกระดับชั้นทั้งภายในหน่วยธุรกิจเดียวกันและข้ามหน่วยงาน
โดยการฝึกอบรมและพัฒนาบุคลากรนั้น มุ่งเน้นการฝึกอบรมในเชิง “การเรียนรู้อย่างต่อเนื่อง”
เพื่อให้เกิดผลด้านพฤติกรรมที่คาดหวังอย่างชัดเจน
ซึ่งจะฝึกอบรมพนักงานทั้งในด้านความรู้และทักษะเฉพาะด้าน
เพื่อใช้ในการปฏิบัติงานตามประเภทธุรกิจ การฝึกอบรมทั่วไป
เพื่อให้พนักงานสามารถเรียนรู้และปรับตัวให้เข้ากับวัฒนธรรมทิสโก้ได้อย่างรวดเร็ว
ตลอดจนการฝึกอบรมทักษะและความสามารถที่องค์กรต้องการ โดยในปี 2554
กลุ่มทิสโก้โดยฝ่ายพัฒนาทรัพยากรบุคคล
ได้จัดการฝึกอบรมให้พนักงานของบริษัทในเครืออย่างต่อเนื่องตลอดทั้งปี
โดยเป็นการฝึกอบรมโดยบริษัท จำนวน 147 หลักสูตร รวม 2,935.3 ชั่วโมง
และการฝึกอบรมของหน่วยงานภายนอก จำนวน 219 หลักสูตร รวม 3,246.1 ชั่วโมง
รวมการฝึกอบรมทั้งสิ้นจำนวน 366 หลักสูตร รวม 6,181.4 ชั่วโมง

กลุ่มทิสโก้ยังได้จัดตั้ง “ศูนย์การเรียนรู้ทิสโก้” (TISCO Learning Center)
เพื่อเป็นศูนย์กลางในการฝึกอบรม ตลอดจนพัฒนาหลักสูตรต่างๆ ทั้งทักษะที่เอื้อต่อการทำงาน
ความรู้ด้านวิชาชีพ ตลอดจนการปลูกฝังค่านิยมองค์กร กล่าวคือ TISCO Learning Center
มีบทบาทในการเพิ่มขีดความสามารถให้แก่องค์กร (Organization Competency) โดยรวม
(ดูรายละเอียดเพิ่มเติมเกี่ยวกับการพัฒนาบุคลกรในข้อ 8.8 บุคลากร ของหัวข้อที่ 8 การจัดการ)

6. การดูแลรักษาสิ่งแวดล้อม

กลุ่มทิสโก้ใช้หลักการปลูกจิตสำนึกรักษ์สิ่งแวดล้อมแก่พนักงาน
และจัดกิจกรรมสนับสนุนส่งเสริมการอนุรักษ์สิ่งแวดล้อมอย่างต่อเนื่องเพื่อคุณค่าที่ยั่งยืน
โดยปลูกฝังจิตสำนึกในการใช้ทรัพยากรอย่างรู้คุณค่า ผ่านกระบวนการสื่อสารภายในองค์กร
จัดฝึกอบรมให้ความรู้ด้านสิ่งแวดล้อมโดยวิทยากรผู้ทรงคุณวุฒิจากภายนอก
และส่งเสริมให้พนักงานมีส่วนร่วมในกิจกรรมร่วมรณรงค์ลดภาวะโลกร้อนด้วยการปรับเปลี่ยนพฤติกรรม
ลดการใช้พลังงาน ทั้งในบ้านและสำนักงาน
จัดทำสื่อรณรงค์ลดโลกร้อนออกเผยแพร่แก่ลูกค้าและสาธารณชน
ส่งเสริมการอนุรักษ์สิ่งแวดล้อมในกระบวนการปฏิบัติงานเท่าที่สามารถทำได้ เช่น
พิจารณาหลักการอนุรักษ์สิ่งแวดล้อมร่วมด้วยในการพิจารณาอนุมัติเงินกู้โครงการ
ปรับปรุงกระบวนการปฏิบัติงานให้มีการใช้ทรัพยากรอย่างคุ้มค่าและมีประสิทธิภาพสูงสุด

นอกจากนี้ กลุ่มทิสโก้ได้ร่วมลงนามในถ้อยแถลงแสดงเจตนารมณ์ในการให้ความสำคัญต่อสิ่งแวดล้อม
ตามโครงการสิ่งแวดล้อมแห่งสหประชาชาติในปี 2535 โดยได้ริเริ่มโครงการปลูกป่าถาวรตั้งแต่ปี
2534
และดำเนินเป็นกิจกรรมต่อเนื่องประจำปีโดยผู้บริหารและพนักงานลงมือปลูกด้วยตนเองเป็นเวลาเกือบ
20 ปี

7. นวัตกรรมจากความรับผิดชอบต่อสังคม

กลุ่มทิสโก้ก่อตั้งมูลนิธิทิสโก้เพื่อการกุศล
เพื่อดำเนินงานช่วยเหลือสังคมอย่างเต็มเวลาและมีผลงานต่อเนื่องจนได้รับใบอนุญาตให้เป็นองค์การกุศลที่ผู้มีเงินได้สามารถหักลดหย่อนเงินบริจาคได้
ในด้านกระบวนการปฏิบัติงาน ทิสโก้จัดตั้งหน่วยงานเพิ่มผลผลิต (Productivity Improvement)
เพื่อดูแลปรับปรุงกระบวนการปฏิบัติงานและการใช้ทรัพยากร ให้มีประสิทธิภาพสูงสุด
ภายใต้ระบบการควบคุมที่ดี และการมุ่งส่งเสริมและพัฒนาธุรกรรมอิเล็กทรอนิกส์
เพื่ออำนวยความสะดวกแก่ลูกค้า ช่วยประหยัดเวลาการเดินทาง และลดการใช้ทรัพยากรกระดาษ
อาทิเช่น การให้บริการระบบ e-statement
ที่ช่วยให้ลูกค้าสามารถเรียกดูสถานะทางบัญชีผ่านอินเทอร์เน็ตได้ตลอด 24 ชม.
และการให้บริการธุรกรรมอิเล็กทรอนิกส์ ด้วยเครื่อง e-Money ATM หรือ e-TM
ซึ่งเป็นเครื่องให้บริการทำธุรกรรมอิเล็กทรอนิกส์ครบวงจร ทั้งฝาก-ถอน-โอน-จ่าย
อย่างสมบูรณ์เป็นแห่งแรก
เพื่อเพิ่มความสะดวกสบายยิ่งขึ้นในการใช้บัตรชำระค่าสินค้าและบริการแทนเงินสด
เนื่องจากธนาคารเล็งเห็นว่าแนวโน้มธุรกรรมทางการเงินผ่านช่องทางอิเล็กทรอนิกส์จะมีบทบาทมากขึ้นเรื่อยๆ
เครื่อง e-TM
จึงถือเป็นนวัตกรรมทางการเงินรูปแบบใหม่ที่ทางธนาคารพัฒนาเพื่อตอบสนองความต้องการของลูกค้าให้สมบูรณ์มากยิ่งขึ้น

กลุ่มทิสโก้ริเริ่มธุรกิจสีเขียว โดยจัดตั้งหน่วยงานให้คำปรึกษาโครงการพัฒนากลไกที่สะอาด (Clean
Development Mechanism - CDM) ลดการปล่อยก๊าซเรือนกระจก
และนายหน้าซื้อขายคาร์บอนเครดิตแก่หน่วยงานที่ต้องการสร้างมูลค่าเพิ่มให้ธุรกิจเพื่อช่วยลดภาวะโลกร้อนอีกด้วย

8. การจัดทำรายงานด้านสังคมและสิ่งแวดล้อม

กลุ่มทิสโก้รายงานสรุปกิจกรรมและงบประมาณที่ใช้ในโครงการความรับผิดชอบต่อสังคมไว้เป็นส่วนหนึ่งในรายงานประจำปีทุกฉบับ
และตั้งแต่ปี 2549 บริษัทได้จัดทำรายงานพิเศษด้านความรับผิดชอบต่อสังคมแยกเป็นฉบับต่างหาก
จัดทำเป็นภาษาไทยและอังกฤษ เพื่อเผยแพร่แนวคิด
และผลงานกิจกรรมด้านสังคมและสิ่งแวดล้อมขององค์กร แก่ผู้ถือหุ้น สถานศึกษา สถาบันต่างๆ
และผู้สนใจ พร้อมทั้งจัดทำเป็น CDROM และเผยแพร่ผ่านเว็บไซต์ www.tisco.co.th

สำหรับแนวปฏิบัติที่สะท้อนการดำเนินธุรกิจอย่างมีความรับผิดชอบต่อผู้มีส่วนได้เสียของกลุ่มทิสโก้
อันได้แก่ ผู้ถือหุ้น พนักงาน ลูกค้า คู่ค้าและเจ้าหนี้ รวมทั้งคู่แข่ง
กลุ่มทิสโก้ได้กล่าวถึงรายละเอียดไว้ในข้อ 8.5 การกำกับดูแลกิจการ ของหัวข้อที่ 8 การจัดการ
ดังนั้นในหัวข้อที่ 12 นี้จะกล่าวถึงรายละเอียดของความรับผิดชอบต่อสังคมและสิ่งแวดล้อม
โดยมีรายละเอียดกิจกรรมดังต่อไปนี้

สรุปกิจกรรมความรับผิดชอบต่อสังคมและสิ่งแวดล้อมในปี 2554

กลุ่มทิสโก้ให้ความสำคัญกับโครงการระยะยาวที่จะมีส่วนช่วยพัฒนาสังคมได้อย่างยั่งยืน
กิจกรรมหลักที่กลุ่มทิสโก้ให้การสนับสนุนมาอย่างต่อเนื่องได้แก่ การสนับสนุนการศึกษาของเยาวชน
ส่งเสริมผู้ด้อยโอกาสในชุมชนให้พัฒนาศักยภาพให้สามารถพึ่งพาตนเองได้
การส่งเสริมการอนุรักษ์สิ่งแวดล้อม รวมถึงการส่งเสริมศิลปวัฒนธรรม ดังรายละเอียดต่อไปนี้

1. กิจกรรมช่วยเหลือสังคม

1.1 มูลนิธิทิสโก้เพื่อการกุศล (TISCO Foundation for Charity)

เพื่อสืบสานปณิธานในการช่วยเหลือสังคมให้เกิดผลเป็นรูปธรรม
ทิสโก้ได้ก่อตั้งมูลนิธิทิสโก้เพื่อการกุศล (TISCO Foundation for Charity) (“มูลนิธิทิสโก้ฯ”)
ขึ้นในปี 2525 เพื่อดำเนินกิจกรรมเพื่อสังคมในระยะยาว และตั้งแต่นั้นเป็นต้นมา ทิสโก้
ได้ดำเนินกิจกรรมช่วยเหลือสังคมผ่านการดำเนินงานของมูลนิธิทิสโก้ฯ ซึ่งมีวัตถุประสงค์หลัก 4
ประการ คือ

1.  เพื่อสนับสนุนและส่งเสริมการศึกษาของนักเรียนที่ขาดแคลนทุนทรัพย์ทั่วประเทศ

2.  เพื่อสนับสนุนด้านค่ารักษาพยาบาลแก่ผู้ป่วยอนาถา และทุพพลภาพด้วยการบริจาคอวัยวะเทียม
    และกายอุปกรณ์ต่างๆ

3.  เพื่อช่วยเหลือบุคคลผู้ขาดแคลนทุนทรัพย์ในการประกอบวิชาชีพ
    ให้มีโอกาสพึ่งพาตนเองได้ในระยะยาว โดยไม่จำกัดเชื้อชาติและศาสนา

4.  เพื่อร่วมมือกับองค์กรการกุศลอื่นๆ เพื่อบำเพ็ญสาธารณประโยชน์ด้านสังคมสงเคราะห์

ทุนทรัพย์ที่ใช้ในกิจกรรมของมูลนิธิทิสโก้ฯ นำมาจากดอกผลที่ได้รับในแต่ละปีของเงินกองทุน
(Capital Fund) อย่างไรก็ตาม
เพียงดอกผลของเงินกองทุนยังมีจำนวนไม่เพียงพอต่อการดำเนินกิจกรรมตามวัตถุประสงค์ของมูลนิธิฯ
ทุนทรัพย์ส่วนใหญ่จึงได้รับการบริจาคจากกลุ่มทิสโก้ โดยในปี 2554
กลุ่มทิสโก้บริจาคเงินสมทบทุนมูลนิธิทิสโก้ฯ ในโอกาสต่างๆ เป็นเงินรวมทั้งสิ้น 19,709,048 บาท

สรุปยอดเงินบริจาคทุนทุกประเภทของมูลนิธิทิสโก้เพื่อการกุศล (หน่วย: บาท)

ปี ทุนการศึกษา ทุนรักษาพยาบาล ทุนประกอบอาชีพ รวม

2525-2547 85,477,599 3,939,778 1,700,979 91,118,356

2548 9,405,013 109,840 40,400 9,555,253

2549 12,431,750 41,375 80,140 12,553,265

2550 12,650,500 11,710 18,242 12,680,452

2551 18,996,000 100,551 25,000 19,121,551

2552 19,347,800 13,500 81,900 19,443,200

2553 19,715,000 128,274 43,338 19,886,612

2554 19,586,000 43,350 79,698 19,709,048

[]

ผลงานของ มูลนิธิทิสโก้ฯ ในปี 2554 ได้แก่
การมอบทุนการศึกษาให้แก่นักเรียนและนักศึกษาในระดับประถมศึกษา มัธยมศึกษา อาชีวศึกษา
และอุดมศึกษาที่ขาดแคลนทุนทรัพย์จากสถานศึกษาทั่วประเทศจำนวน 6,021 ทุน รวมเป็นเงินทั้งสิ้น
19,621,200 บาท เป็นนักเรียนทุนต่อเนื่อง จำนวน 3,113 ทุน และเป็นทุนใหม่ จำนวน 2,908
ทุน โดยแบ่งเป็น ระดับประถมศึกษา จำนวน 502 ทุน, ระดับมัธยมศึกษา จำนวน 4,619 ทุน,
ระดับอาชีวศึกษา จำนวน 439 ทุน, ระดับอุดมศึกษา จำนวน 385 ทุน ระดับอื่นๆ 76 ทุน

นอกจากนี้ ในปี 2554 มูลนิธิทิสโก้ฯ
ยังได้มอบทุนรักษาพยาบาลและทุนประกอบอาชีพแก่ผู้ยากไร้ทั้งในกรุงเทพฯ และส่วนภูมิภาค
แบ่งเป็นทุนรักษาพยาบาลจำนวน 43,350 บาท และทุนประกอบอาชีพ จำนวน 79,698 บาท

กระบวนการติดตามผลงาน

มูลนิธิทิสโก้ฯ มีกระบวนการติดตามและประเมินผลการดำเนินงานของกิจกรรมและทุนต่างๆ
อย่างสม่ำเสมอ เพื่อศึกษาผลการดำเนินงานให้สอดคล้องกับวัตถุประสงค์
และนำข้อมูลที่ได้มาจัดสรรทุนและค่าใช้จ่ายในอนาคตให้เกิดประโยชน์มากที่สุด
โดยการติดตามผลจะแยกตามประเภทของกิจกรรม มูลนิธิทิสโก้ฯ
จะติดตามผลการศึกษาของนักเรียนทุนทุกระดับในทุกภูมิภาคของประเทศไทยเป็นประจำในเดือนพฤศจิกายนของทุกปี
และมีการสุ่มเยี่ยมตามบ้านของนักเรียนที่ได้รับทุนอยู่ในปัจจุบันและนักเรียนที่กำลังจะขอรับบริจาคทุน
โดยมีตัวแทนคณะกรรมการ เจ้าหน้าที่มูลนิธิฯ
และตัวแทนคณะทำงานซึ่งเป็นพนักงานทิสโก้ร่วมเดินทางไปติดตามผลเป็นประจำทุกครั้ง
สำหรับทุนประกอบวิชาชีพ มูลนิธิทิสโก้ฯ จะทำการติดตามผลหลังจากที่มอบทุนแล้วเป็นเวลา 1-2
เดือน เพื่อให้แน่ใจว่าผู้ขอรับทุนสามารถประกอบอาชีพได้ ตามที่ตั้งใจไว้ นอกจากนี้
ยังมีการติดตามความคืบหน้าหลังจากให้ทุนแล้ว 1 ปีอีกด้วย

โดยในระหว่างปี 2554 มูลนิธิทิสโก้ฯ
ได้ออกติดตามผลนักเรียนที่ได้รับทุนการศึกษาในหลายจังหวัดทั่วประเทศ แต่ด้วยในปีดังกล่าว
พื้นที่หลายจังหวัด รวมถึงกรุงเทพฯ ประสบปัญหาอุทกภัย มูลนิธิทิสโก้ฯ
จึงออกติดตามผลนักเรียนทุนได้เฉพาะโรงเรียนที่อยู่ในเขตกรุงเทพฯ และปริมณทล ในเดือนสิงหาคม
จำนวน 7 แห่ง ได้แก่ โรงเรียนชุมชนบึงบา โรงเรียนนวมินทราชินูทิศบดินทรเดชา
โรงเรียนเทศบาลเมืองปทุมธานี โรงเรียนประเสริฐอิสลาม โรงเรียนลาดปลาเค้าพิทยาคม
โรงเรียนหนองเสือวิทยาคม และมหาวิทยาลัยเทคโนโลยีราชมงคลพระนคร วิทยาเขตพระนครเหนือ

1.2 กิจกรรมพิเศษต่อเนื่อง

โครงการรักเรียนรู้ สู่ชุมชน เป็นโครงการที่ริเริ่มขึ้นตั้งแต่ปี 2552 จนถึงปัจจุบัน
โดยมีวัตถุประสงค์เพื่อสร้างโอกาสให้เด็กนักเรียน
หรือสมาชิกในชุมชนที่ห่างไกลงบประมาณสนับสนุนจากภาครัฐ ได้มีโอกาสในการเรียนรู้มากขึ้น
โดยกลุ่มทิสโก้จะทำการปรับปรุงซ่อมแซมห้องสมุด
หรือแหล่งเรียนรู้ในชุมชนที่ขาดงบประมาณในการซ่อมบำรุง
รวมทั้งมอบหนังสือที่จำเป็นแก่โรงเรียนหรือชุมชนดังกล่าวจำนวน 40 ชุมชนทั่วไทย
ในพื้นที่ที่มีสาขาของธนาคารทิสโก้ดูแลอยู่ เพื่อให้เป็นแหล่งเรียนรู้ของชุมชน
เพื่อสร้างโอกาสให้เด็กนักเรียนหรือคนในชุมชนเหล่านั้นได้มีโอกาสในการเรียนรู้มากยิ่งขึ้น โดยในปี
2554 กลุ่มทิสโก้ได้ดำเนินการปรับปรุงซ่อมแซมห้องสมุดไปแล้วทั้งสิ้น 8 แห่ง
รวมผลการดำเนินงานโครงการตั้งแต่ริเริ่มในปี 2552 เป็นจำนวนทั้งสิ้น 61 แห่ง สำหรับในปีต่อๆ
ไป
จะมีการพิจารณาตามความเหมาะสมเพื่อส่งเสริมการเรียนรู้ของชุมชนอย่างต่อเนื่องตามวัตถุประสงค์ของโครงการ

โครงการบริจาคโลหิตช่วยชีวิตเพื่อนมนุษย์
กลุ่มทิสโก้ร่วมกับสภากาชาดไทยจัดกิจกรรมบริจาคโลหิตอย่างต่อเนื่องเป็นประจำทุกปีมา กว่า 26 ปี
สำหรับพนักงาน ลูกค้า และประชาชนทั่วไป ได้มีส่วนร่วมเป็นประจำทุกไตรมาส ณ สำนักงานใหญ่
ถนนสาทรเหนือ และได้ขยายกิจกรรมไปยังสาขาต่างๆ ในส่วนภูมิภาคทั่วประเทศ โดยในปี 2554 นี้
กลุ่มทิสโก้จัดกิจกรรมบริจาคโลหิตช่วยชีวิตเพื่อนมนุษย์ทั้งสิ้นถึง 11 ครั้ง รวมยอดบริจาคโลหิตจำนวน
2,743 ยูนิต คิดเป็น 1,049,650 ซีซี

1.3 กิจกรรมช่วยเหลือสังคมอื่นๆ

นอกเหนือจากกิจกรรมที่ดำเนินการอย่างต่อเนื่องผ่านมูลนิธิทิสโก้ฯ แล้ว ในปี 2554
กลุ่มทิสโก้ยังให้การสนับสนุนการพัฒนาสังคมและชุมชนด้านอื่นๆ ได้แก่
การสนับสนุนจัดซื้อกระติกน้ำให้แก่เด็กนักเรียน เพื่อส่งเสริมสุขอนามัยที่ดีในชีวิตประจำวัน,
การสนับสนุนและเข้าเยี่ยมเพื่อให้กำลังใจทหารที่ปฏิบัติหน้าที่ในเขต 3 จังหวัดชายแดนใต้
เป็นสร้างขวัญกำลังใจให้กับวีรบุรุษของชาติ, การสนับสนุนกิจกรรมของคณะแพทยศาสตร์ จุฬาฯ
จัดทำเข็ม “อานันทมหิดล พ.ศ.2554” เพื่อสมทบทุนช่วยเหลือผู้ป่วยยากไร้,
การสนับสนุนกิจกรรมสถาบันดนตรีกัลยาณิวัฒนา ม.ศิลปากร เพื่อสางเสริมและพัฒนาวิชาชีพทางดนตรี
ในการพัฒนาคุณภาพชีวิต, การสนับสนุนงานสมัชชาคุณธรรม
เพื่อเผยแพร่ความรู้เกี่ยวกับการดำเนินธุรกิจขององค์กรที่มีความรับผิดชอบต่อสังคม,
การสนับสนุนวันสตรีไทย เพื่อกระตุ้นจิตสำนึกสนับสนุนบทบาทของสตรีไทย,
การสนับสนุนกิจกรรมรวมพลังต่อต้านคอร์รัปชั่น
เพื่อสร้างความตื่นตัวให้ภาคเอกชนได้ตระหนักและเข้าใจถึงผลกระทบของการทุจริตในระดับมหภาค
และเพื่อสานต่อเจตนารมณ์ของภาคีฯ เพื่อต่อต้านคอร์รัปชั่นให้หมดจากประเทศไทย,
การสนับสนุนกิจกรรมการกุศลของบริษัทการบินไทย
ในการสมทบทุนสร้างศูนย์การแพทย์โรงพยาบาลศิริราช
เพื่อยกระดับบริการทางการแพทย์ให้มีมาตรฐานสำหรับผู้ป่วย
และพัฒนาสิ่งอำนวยความสะดวกให้แก่นักศึกษาแพทย์ พยาบาล
ได้มีเครื่องไม้เครื่องมือที่ทันสมัยในการเรียนการสอน
และการสนับสนุนด้านการศึกษาโดยร่วมสมทบทุนโครงการวิ่งมินิมาราธอน
ในการสมทบทุนการศึกษาให้กับนักเรียนที่ขาดแคลนทุนซึ่งจัดขึ้นโดย นสพ.บางกอกโพสต์
และการสนับสนุนเครื่องดนตรีดุริยางค์ให้แก่โรงเรียนบ้านดงคู่ อ.ศรีสัชนาลัย จ.สุโขทัย
เพื่อเป็นการส่งเสริมกิจกรรมที่ดีให้แก่เยาวชน

2. กิจกรรมอนุรักษ์สิ่งแวดล้อม

โครงการปลูกป่าถาวร

ในปี 2554 กลุ่มทิสโก้ได้จัดกิจกรรมปลูกป่าและบำรุงรักษาต้นไม้ในโครงการ
“ปลูกต้นไม้...รักษ์ป่าน้ำกร่อย” ซึ่งเป็นโครงการลูกพระดาบส
ตามแนวพระราชดำริของพระบาทสมเด็จพระเจ้าอยู่หัว ณ จ.สมุทรปราการ
ซึ่งเป็นโครงการพระราชดำริซึ่งพระบาทสมเด็จพระเจ้าอยู่หัวพระราชทานพระบรมราชานุญาตให้จัดตั้งขึ้น
โดยดำเนินกิจกรรมการเกษตรแบบผสมผสานในลักษณะพึ่งพาตนเองตามแนวพระราชดำริ
เพื่อพัฒนาให้เป็นศูนย์กลางการเรียนรู้ และถ่ายทอดเทคโนโลยีด้านการเกษตร
การเพิ่มมูลค่าสินค้าเกษตร สมุนไพร การใช้พลังงานทดแทน และอื่นๆ
อีกทั้งเพื่อเป็นการสนับสนุนการเรียนการสอนของศิษย์พระดาบส ในหลักสูตรการเกษตรพอเพียง
และช่างไม้เครื่องเรือนของโรงเรียนพระดาบส ตลอดจนการศึกษา ค้นคว้าวิจัย
และการพัฒนาการถ่ายทอดเทคโนโลยีสู่ชุมชน และการท่องเที่ยวเชิงเกษตร
โดยกลุ่มทิสโก้สนับสนุนการปลูกกล้าไม้ จำนวน 1,500 ต้น
โดยประกอบไปด้วยกล้าไม้ที่มีความสำคัญยิ่งเช่น มะขามเปรี้ยว กระถินเทพา สะเดา มะขามเทศ
ขี้เหล็ก ยูคาลิปตัส และโพธิ์ทะเล เป็นต้น

นอกจากนี้
กิจกรรมอนุรักษ์สิ่งแวดล้อมที่กลุ่มทิสโก้ดำเนินการเป็นประจำทุกปียังหมายรวมถึงแนวปฏิบัติในอาคารสำนักงาน
โดยกลุ่มทิสโก้ยังคงให้ความสำคัญและส่งเสริมการสร้างจิตสำนึกแก่พนักงานในการประหยัดพลังงานและทรัพยากร
อาทิ การจัดทำโครงการ “แยกกระดาษ...สร้างโอกาสให้น้องเรียน”
ด้วยการรณรงค์ให้พนักงานแยกประเภทกระดาษที่ใช้ เพื่อนำไปขายสร้างรายได้
แล้วนำไปสมทบทุนการศึกษาให้กับเด็กนักเรียนที่ขาดแคลนทุนทรัพย์
รวมถึงรณรงค์การช่วยกันปิดไฟดวงที่ไม่จำเป็น การวางแผนการเดินทาง
การใช้วัสดุอุปกรณ์สำนักงานที่เป็นมิตรต่อสิ่งแวดล้อม การประหยัดการใช้กระดาษ
และการลดปริมาณขยะ ที่ทำมาอย่างต่อเนื่องเป็นต้น

3. กิจกรรมส่งเสริมศิลปวัฒนธรรม

ส่งเสริมผลงานศิลปะไทย

กลุ่มทิสโก้ยังคงให้การสนับสนุนและส่งเสริมศิลปวัฒนธรรม อันเป็นเครื่องจรรโลงจิตใจ
และเป็นรากฐานของความเป็นชาติ นับตั้งแต่ปี 2513 เป็นต้นมา กลุ่มทิสโก้เป็นองค์กรแรกๆ
ที่ได้ริเริ่มโครงการสนับสนุนและส่งเสริมศิลปินไทยในการสร้างสรรค์ผลงานศิลปะ
และได้สะสมผลงานศิลปะร่วมสมัยของศิลปินไทยมาอย่างต่อเนื่อง ปัจจุบันมีจำนวนกว่า 300 ชิ้นงาน
เป็นที่ยอมรับกันว่าทิสโก้เป็นแหล่งรวบรวมชิ้นงานศิลปะร่วมสมัยที่สำคัญแห่งหนึ่งของประเทศไทย
มีผลงานในยุคแรกๆ ของศิลปินผู้ซึ่งต่อมาได้รับการเชิดชูเกียรติให้เป็นศิลปินแห่งชาติจำนวนมาก
ล้วนเป็นผลงานศิลปะที่ทรงคุณค่า มีความหลากหลาย สะท้อนมุมมอง
ความรู้สึกนึกคิดของศิลปินต่อสังคม และปัจจัยแวดล้อมต่างๆ
ในแต่ละช่วงเปรียบเสมือนการเดินทางของประวัติศาสตร์ศิลปะร่วมสมัยของไทย ที่หาดูได้ยาก
นอกจากนี้ กลุ่มทิสโก้ยังส่งเสริมศิลปะร่วมสมัย ด้วยการสนับสนุนงานศิลปะ TISCO Art
Collection ในการสนับสนุนศิลปินไทยในการสร้างสรรค์ผลงาน ด้วยการสะสมงานศิลปะ
และสนับสนุนกิจกรรมหอศิลปะแห่งรัชกาลที่ 9 อย่างต่อเนื่อง

โดยในปี 2554 กลุ่มทิสโก้ได้สนับสนุนผลงานศิลปะ ได้แก่ภาพศิลปะ “ความมั่งคั่งแห่งชีวิต”
(Wealth of Life) ซึ่งเป็นผลงานชิ้นล่าสุดจาก อ.พิชัย นิรันต์ ศิลปินแห่งชาติ สาขาทัศนศิลป์
ประจำปี 2546 นับเป็นผลงานอีกชิ้นหนึ่งที่ควรค่าแก่การยกย่อง
โดยเป็นการสร้างสรรค์ภาพโดยใช้ภาพดอกบัวในจินตนาการอย่างงดงามก่อนจะถ่ายทอดลงบนผืนผ้า
โดยแนวคิดในการนำเสนอภาพดอกบัวซึ่งเปรียบเสมือนพุทธปรัชญาของพระพุทธเจ้าที่นำดอกบัวแต่ละประเภทมาเปรียบเทียบกับมนุษย์
นอกจากนี้ดอกบัวเป็นสัญลักษณ์แห่งความเจริญของสติปัญญา
และความเบิกบานในจิตวิญญาณตามปรัชญาของศาสนาพุทธด้วย นอกจากนี้ยังสนับสนุนผลงานอื่นๆ
จากศิลปินไทยอีก 2 ชิ้นงาน

ทำนุบำรุงศาสนา

กลุ่มทิสโก้ตระหนักถึงความสำคัญในการส่งเสริมทำนุบำรุงศาสนาให้สามารถดำรงอยู่เป็นเครื่องยึดเหนี่ยวจิตใจของประชาชน
โดยเฉพาะในเขตภูมิภาคที่มีวัดเป็นศูนย์รวมของชุมชน
เพื่อเป็นสร้างความเข้มแข็งให้แก่ชุมชนทางหนึ่ง
โดยสาขาของธนาคารทิสโก้ในเขตภูมิภาคจึงได้ประสานงานจัดกิจกรรมทอดกฐินเพื่อบริจาคทุนทรัพย์ให้แก่วัดวาอารามในจังหวัดที่ต้องการการทำนุบำรุงเป็นประจำทุกปีอย่างต่อเนื่อง
โดยในปี 2554 กลุ่มทิสโก้ได้เป็นเจ้าภาพทำบุญทอดกฐินสามัคคี ณ วัดหนองงูเหลือม จ. ชลบุรี

4. กิจกรรมพิเศษเพื่อบรรเทาทุกข์และฟื้นฟูภัยพิบัติ

ในปลายปี 2554 ประชาชนในหลายพื้นทั่วประเทศ ต้องเผชิญกับปัญหาอุทกภัยอย่างหนัก
อีกทั้งยังสร้างความเดือดร้อน และความเสียหายต่อชีวิตและทรัพย์สินแก่ประชาชนเป็นเป็นจำนวนมาก
ซึ่งจากเหตุการณ์ที่เกิดขึ้น นโยบายของกลุ่มทิสโก้ คือการช่วยเหลือ บรรเทาความเดือดร้อน
และลดผลกระทบที่เกิดขึ้นของผู้มีส่วนเกี่ยวข้องทุกกลุ่มของทิสโก้ ได้แก่ พนักงาน ลูกค้า คู่ค้า
ตลอดจนชุมชนและสังคมโดยรวม ตั้งแต่ช่วงก่อนเหตุการณ์ ไปจนถึงช่วงเหตุการณ์วิกฤติ
และช่วงฟื้นฟูภายหลังน้ำลด

สำหรับพนักงาน
กลุ่มทิสโก้ได้ออกมาตรการเพื่อบรรเทาความเดือดร้อนของพนักงานที่ได้รับผลกระทบจากเหตุการณ์น้ำท่วม
ได้แก่ การมอบเงินช่วยเหลือฉุกเฉินเบื้องต้นแก่พนักงานที่ได้รับความเดือดร้อน,
การมอบเงินช่วยเหลือที่พักอาศัยชั่วคราวแก่พนักงาน ในกรณีที่ต้องย้ายออกจากที่พัก,
การให้พนักงานที่ไม่สามารถเดินทางมาทำงาน สามารถลาหยุดได้โดยไม่ถือเป็นวันลา,
การมอบสวัสดิการเงินกู้ปลอดดอกเบี้ย เพื่อซ่อมแซมที่อยู่อาศัยที่เกิดความเสียหาย,
การจัดตั้งโครงการ “เพื่อนช่วยเพื่อน” ได้แก่การเปิดบัญชีเพื่อรับบริจาคจากพนักงาน
เพื่อช่วยเหลือพนักงานของกลุ่มทิสโก้ที่เดือดร้อน และการจัดกิจกรรมจิตอาสาฟื้นฟูบ้านพนักงาน
เพื่อช่วยให้พนักงานที่ที่อยู่อาศัยได้รับความเสียหายจากน้ำท่วมสามารถกลับเข้าไปอาศัยในบ้านได้ภายหลังน้ำลด
โดยจัดทีมงานพร้อมอุปกรณ์ที่จำเป็น ร่วมกับพนักงานจิตอาสา ร่วมกันเดินทางไปทำความสะอาด
และฟื้นฟูสภาพบ้านเบื้องต้น

สำหรับลูกค้า เพื่อเป็นการบรรเทาความเดือดร้อนให้แก่ลูกค้าที่ประสบภัย
กลุ่มทิสโก้ได้ออกมาตรการต่างๆ เพื่อช่วยผ่อนคลายภาระในการชำระหนี้ ได้แก่
การพักชำระเงินต้นและดอกเบี้ยเป็นเวลา 3 เดือน
การยกเลิกหรือปรับลดค่าธรรมเนียมทางธุรกรรมบางรายการ และการปรับโครงสร้างหนี้ต่างๆ
เป็นต้น

ทั้งนี้ สำหรับเหตุการณ์น้ำท่วมในปี 2554 นอกจากการดูแลผู้มีส่วนเกี่ยวข้องของของกลุ่มทิสโก้
อันได้แก่พนักงาน และลูกค้าที่ได้รับผลกระทบแล้ว กลุ่มทิสโก้ยังช่วยเหลือสาธารณชนโดยรวม
รวมถึงการเปิดโอกาสให้พนักงานทุกคนได้เข้าร่วมกิจกรรมเพื่อสาธารณประโยชน์ต่างๆ
โดยมุ่งเน้นที่การบำบัดและฟื้นฟูภายหลังเหตุการณ์น้ำท่วม
อันจะเป็นประโยชน์ต่อผู้ประสบภัยอย่างแท้จริง
โดยเริ่มจากการเปิดบัญชีรับบริจาคช่วยเหลือผู้ประสบภัยน้ำท่วม
และการสนับสนุนเงินช่วยเหลือผ่านมูลนิธิและองค์กรต่างๆ ได้แก่ สภากาชาดไทย,
สมาคมธนาคารไทย, มูลนิธิชัยพัฒนา, มูลนิธิราชประชานุเคราะห์, กองทุน "ตลาดทุนร่วมใจ
ช่วยภัยน้ำท่วม" โดยสมาคมบริษัทจดทะเบียนไทย, การสนับสนุนโครงการ “แบงก์รวมใจ
ช่วยภัยพิบัติ” โดยสถานีโทรทัศน์ Money Channel นอกจากนี้ยังได้จัดกิจกรรมฟื้นฟูชุมชนต่างๆ อาทิ
สถานศึกษาที่ได้รับผลกระทบจากเหตุการน้ำท่วมด้วยการซ่อมแซมอาคารเรียน
ให้กลับเข้าสู่การเรียนการสอนได้โดยเร็ว
รวมถึงกิจกรรมจิตอาสาหลังน้ำลดชวนเพื่อนอยุธยาทำความสะอาดถนนโรจนะ
เพื่อร่วมกันฟื้นฟูแหล่งเศรษฐกิจ โบราณสถานที่สำคัญให้กลับคืนสู่สภาพเดิม เป็นต้น

สำหรับกิจกรรมบรรเทาทุกข์และฟื้นฟูภัยพิบัติอื่นๆ ในปี 2554
นอกจากการมุ่งเน้นให้ความช่วยเหลือผู้ประสบอุทกภัยในหลายพื้นที่ของประเทศไทยแล้ว กลุ่มทิสโก้
ยังได้เปิดบัญชีรับบริจาคพร้อมมอบเงินบริจาคช่วยเหลือผู้ประสบภัยจากโครงการ
“รวมใจช่วยผู้ประสบภัยแผ่นดินไหวและสึนามิ” ในประเทศญี่ปุ่นอีกด้วย

สรุปกิจกรรมความรับผิดชอบต่อสังคมของกลุ่มทิสโก้ ปี 2554

  ---------------------------- ---------------------- ----------------------------------------------------------- ------------ -- --
  1. กิจกรรมช่วยเหลือสังคม                                                                                                            

  1.1                                                                                                                             
  กิจกรรมของมูลนิธิทิสโก้เพื่อการกุศล                                                                                                      

  ระยะเวลา                     ลักษณะกิจกรรม            วัตถุประสงค์                                                   จำนวนเงิน        
                                                                                                                  (บาท)           

  ตลอดปี 2554                   สนับสนุนการศึกษา          มอบทุนการศึกษาแก่นักเรียน นักศึกษาที่ขาดแคลนทุนทรัพย์ทั่วประเทศ           19,586,000      

  ตลอดปี 2554                   ทุนรักษาพยาบาล           ให้ความช่วยเหลือด้านค่ารักษาพยาบาลแก่ผู้ป่วยอนาถา                     43,350          
                                                      และทุพพลภาพด้วยการบริจาคอวัยวะเทียม และกายอุปกรณ์ต่างๆ                              

  ตลอดปี 2554                   ทุนประกอบอาชีพ           มอบทุนประกอบอาชีพสำหรับผู้ด้อยโอกาสให้มีโอกาสพึ่งพาตนเองได้ในระยะยาว   79,698          

                               รวม                                                                                19,709,048      
  ---------------------------- ---------------------- ----------------------------------------------------------- ------------ -- --

1.2 กิจกรรมพิเศษต่อเนื่อง

  ---------- ------------------------------- --------------------------------------------- -------------
  ระยะเวลา   ลักษณะกิจกรรม                     วัตถุประสงค์                                     จำนวนเงิน
                                                                                           (บาท)

  ตลอดปี 2554 โครงการรักเรียนรู้ สู่ชุมชน            เพื่อสร้างโอกาสให้เด็กนักเรียน                       32,000
                                             หรือสมาชิกในชุมชนที่ห่างไกลงบประมาณสนับสนุนจากภาครัฐ   
                                             ได้มีโอกาสในการเรียนรู้มากขึ้น                       

  ตลอดปี 2553 โครงการบริจาคโลหิตแก่สภากาชาดไทย   เพื่อช่วยชีวิตเพื่อนมนุษย์ โดยขยายกิจกรรมไปยังสาขาต่างๆ   37,500
                                             ในส่วนภูมิภาคทั่วประเทศ เพื่อเพิ่มยอดบริจาค             

             รวม                                                                           69,500
  ---------- ------------------------------- --------------------------------------------- -------------

1.3 กิจกรรมช่วยเหลือสังคมอื่นๆ

  ---------------------------------------------------------------------------------------------------------------------------------------------------
  ระยะเวลา   ลักษณะกิจกรรม                                     วัตถุประสงค์                                                                 จำนวนเงิน (บาท)
  ---------- ----------------------------------------------- ------------------------------------------------------------------------- --------------
  ก.พ.54     จัดซื้อกระติกน้ำสำหรับเด็กนักเรียน โรงเรียนบ้านกิ่วดงมะไฟ    เพื่อสร้างเสริมสุขอนามัยที่ดีให้กับเด็กนักเรียน                                         20,000
             จ.อุดรธานี                                                                                                                  

  มี.ค.54     เยี่ยมให้กำลังใจแก่ทหารที่ได้รับบาดเจ็บจากการปฏิบัติหน้าที่ใน 3 เพื่อปลูกฝังการมีจิตสำนึกช่วยเหลือสังคม                                             45,723.50
             จังหวัดชายแดนภาคใต้ โรงพยาบาลพระมงกุฎเกล้า                                                                                     

  พ.ค.54     สนับสนุนกิจกรรมคณะแพทยศาสตร์ จุฬาฯ จัดทำเข็ม           เพื่อร่วมช่วยเหลือผู้ป่วยยากไร้ โรงพยาบาลจุฬาลงกรณ์ สภากาชาดไทย                      500,000
             “อานันทมหิดล พ.ศ.2554”                                                                                                      

  พ.ค.54     สนับสนุนกิจกรรมสถาบันดนตรีกัลยาณิวัฒนา ม.ศิลปกร          เพื่อส่งเสริมและพัฒนาวิชาการทางดนตรี และศาสตร์อื่นๆ ที่เกี่ยวข้องกับการพัฒนาคุณภาพชีวิต       30,000

  ส.ค.54     สนับสนุนโครงการวิ่งมินิมาราธอน นสพ.บางกอกโพสต์         สมทบทุนสนับสนุนทุนการศึกษาให้แก่เด็กนักเรียนที่ขาดแคลนทุนทรัพย์                          30,000

  ก.ย.54     สนับสนุนกิจกรรม "เดินรณรงค์ : รวมพลังต่อต้านคอร์รัปชั่น"    เพื่อสร้างความตื่นตัวให้ภาคเอกชนได้ตระหนักและเข้าใจถึงผลกระทบของการทุจริตในระดับมหภาค   125,750
                                                             และเพื่อเป็นการสานต่อเจตนารมณ์ของภาคีฯ เพื่อต่อต้านการคอร์รับปชั่นให้หมดไปจากประเทศไทย   

  ต.ค.54     สนับสนุนเครื่องดนตรีแก่ โรงเรียนบ้านดงคู่ จ.สุโขทัย         เพื่อส่งเสริมกิจกรรมที่ดีให้เด็กๆ ตลอดจนไม่ไปยุ่งเกี่ยวกับยาเสพติด ซึ่งเป็นปัญหา ของชุมชน       270,000
                                                             และพัฒนาความสามารถของตนเองในด้านดนตรีด้วย                                     

  ธ.ค.54     สนับสนุนกิจกรรมการกุศล บริษัทการบินไทย จำกัด (มหาชน)    สมทบทุนสร้างศูนย์การแพทย์โรงพยาบาลศิริราช                                        200,000
                                                             เพื่อยกระดับบริการทางการแพทย์ให้มีมาตรฐานสำหรับผู้ป่วย                               
                                                             และพัฒนาสิ่งอำนวยความสะดวกให้แก่นักศึกษาแพทย์ พยาบาล                              
                                                             ได้มีเครื่องไม้เครื่องมือที่ทันสมัยในการเรียนการสอน                                    

             รวม                                                                                                                       1,221,473.50
  ---------------------------------------------------------------------------------------------------------------------------------------------------

2. กิจกรรมอนุรักษ์สิ่งแวดล้อม

  ---------- --------------------------------------- ------------------------------- -------------
  ระยะเวลา   ลักษณะกิจกรรม                             วัตถุประสงค์                       จำนวนเงิน
                                                                                     (บาท)

  ตลอดปี 54   จัดทำโครงการ"                            ปลูกฝั่งการมีส่วนร่วมของพนักงงาน       363,087
             แยกกระดาษ...สร้างโอกาสให้น้องเรียน"         ในการใช้ทรัพยากรอย่างรู้คุณค่า         

  ก.ย.54     จัดกิจกรรมปลูกป่าและบำรุงรักษาต้นไม้ในโครงการ   เพื่ออนุรักษ์แนวทางการรักษาสิ่งแวดล้อม   240,000
             “ปลูกต้นไม้...รักษ์ป่าน้ำกร่อย” จ.สมุทรปราการ    ของทั้งภาครัฐและเอกชน              

             รวม                                                                     603,087
  ---------- --------------------------------------- ------------------------------- -------------

3. กิจกรรมส่งเสริมวัฒนธรรม

  --------------------------------------------------------------------------------------------------------------------------------------
  ระยะเวลา   ลักษณะกิจกรรม                            วัตถุประสงค์                                                              จำนวนเงิน
                                                                                                                           (บาท)
  ---------- -------------------------------------- ---------------------------------------------------------------------- -------------
  ตลอดปี 54   สนับสนุนงานศิลปะ TISCO Art Collection     สนับสนุนศิลปินไทยในการสร้างสรรค์ผลงาน ด้วยการสะสมงานศิลปะร่วมสมัยอย่างต่อเนื่อง      530,000

  มี.ค.54     เปิดโครงการศิลปบรรณาการ พร้อมทูลเกล้าฯ      เนื่องในโอกาสเฉลิมพระชนมพรรษา 7 รอบ 5 ธันวาคม 2554 พระบาทสมเด็จพระเจ้าอยู่หัวฯ  1,000,000
             ถวายผลงานแด่พระบาทสมเด็จพระเจ้าอยู่หัวฯ                                                                             

  ต.ค.54     ส่งเสริมศาสนาโดยการเป็นเจ้าภาพทำบุญทอดกฐิน ณ เพื่อนำเงินไปสร้างอุโบสถเพื่อถวายแด่พระบาทสมเด็จพระเจ้าอยู่หัวในโอกาสเฉลิมพระเกียรติ   365,899
             วัดหนองงูเหลือม จ. ชลบุรี                   84 พรรษา                                                               

             รวม                                                                                                           1,886,899
  --------------------------------------------------------------------------------------------------------------------------------------

4. กิจกรรมบรรเทาทุกข์ และฟื้นฟูภัยพิบัติ

+-------+-----------------------+-----------------------+-------------+
| ระย   | ลักษณะกิจกรรม           | วัตถุประสงค์             | จำนวนเงิน    |
| ะเวลา |                       |                       | (บาท)       |
+=======+=======================+=======================+=============+
| ม     | ซ่อมแซมอาคารเรียน       | ร่วมฟื้นฟูโรงเรียนที่ได้ร     | 216,970     |
| .ค.54 | โรงเรียนบ้านครัว         | ับผลกระทบจากภัยพิบัติน้ำท่วม |             |
|       | (ซิเมนต์ไทยสงเคราะห์)    | หลัง                   |             |
|       | จ.สระบุรี               | จากเหตุการณ์เริ่มคลี่คลายลง |             |
+-------+-----------------------+-----------------------+-------------+
| ก     | ซ่อมแซมอาคารเรียน       | ร่วมฟื้นฟูโรงเรียนที่ได้ร     | 87,960      |
| .พ.54 | โรงเรียน วัดกุฎีลาย       | ับผลกระทบจากภัยพิบัติน้ำท่วม |             |
|       | จ.พระนครศรีอยุธยา       | หลัง                   |             |
|       |                       | จากเหตุการณ์เริ่มคลี่คลายลง |             |
+-------+-----------------------+-----------------------+-------------+
| เม    | เปิดบัญชีรับบริจ           | เพื่อ                   | 1,824,000   |
| .ย.54 | าค พร้อมมอบเงินบริจาคช่วย | บรรเทาทุกข์ และฟื้นฟูภัยพิบัติ |             |
|       |                       |                       |             |
|       | เหลือผู้ประสบภัย          |                       |             |
|       | จากโครงการ "รวมใจช่วยผู้ |                       |             |
|       |                       |                       |             |
|       | ประสบภัยแผ่นดินไ         |                       |             |
|       | หวและสึนามิในประเทศญี่ปุ่น" |                       |             |
+-------+-----------------------+-----------------------+-------------+
| เม.   | บริจาคเงินช่ว            | เพื่อ                   |             |
| ย.- พ | ยเหลือผู้ประสบอุทกภัยภาคใต้ | บรรเทาทุกข์ และฟื้นฟูภัยพิบัติ |             |
| .ค 54 |                       |                       | 88,000      |
|       | -                     |                       |             |
|       |   มอบเงินช่วยเหลือพนักงาน |                       | 112,564.52  |
|       |                       |                       |             |
|       | -   บริจาคเงินร่วมกับ     |                       | 1,002,000   |
|       |     อส                |                       |             |
|       | มท.ช่วยเหลือผู้ประสบอุทกภัย |                       | 350,000     |
|       |                       |                       |             |
|       | -   บริจ               |                       |             |
|       | าคเงินช่วยเหลือผู้ประสบภัยผ |                       |             |
|       | ่านมูลนิธิราชประชานุเคราะห์ |                       |             |
|       |                       |                       |             |
|       | -   ซ่อมแซมอาคารเรียน   |                       |             |
|       |     ห้องสมุด            |                       |             |
|       |     โรงเรียนหัวหมากล่าง  |                       |             |
|       |     จ.สุราษฎร์ธานี       |                       |             |
+-------+-----------------------+-----------------------+-------------+
| ก.ย   | บริจาคเงิน              | เพื่อสมทบทุนบ            | 9,          |
| .- ธ. | ช่วยเหลือผู้ประสบอุทกภัยครั้ง | รรเทาทุกข์และฟื้นฟูภัยพิบัติ แ | 509,190.03  |
| ค. 54 | ใหญ่ในหลายพื้นที่ทั่วประเทศ  | ละปลูกฝังพนักงาน ให้มีจิตอา |             |
|       |                       | สาและมุ่งช่วยเหลือสาธารณะ |             |
|       | เปิดบัญชีธนาคา           |                       |             |
|       | รทิสโก้ “ร่วมใจช่วยภัยพิบัติ” |                       |             |
|       |                       |                       |             |
|       | สนับสนุน                |                       |             |
|       | สมทบทุนช่วยเหลือผู้ประสบสา |                       |             |
|       | ธารณภัย สำนักนายกรัฐมนตรี |                       |             |
|       |                       |                       |             |
|       | ม                     |                       |             |
|       | อบเงินบริจาคจากการเปิดบัญ |                       |             |
|       | ชี "ธนาคารทิสโก้ ร่วมใจช่ว |                       |             |
|       | ยภัยพิบัติ" ผ่านมูลนิธิชัยพัฒนา |                       |             |
|       |                       |                       |             |
|       | ร่วมก                  |                       |             |
|       | ับสมาคมธนาคารไทย บริจาค |                       |             |
|       | เงินสนับสนุนช่วยเหลือผู้ประส |                       |             |
|       | บภัยน้ำท่วมผ่านนายกรัฐมนตรี |                       |             |
|       |                       |                       |             |
|       | สนับสนุนทุนช่วยเหล        |                       |             |
|       | ือผู้ประสบภัยเข้ากองทุน 'ตล |                       |             |
|       | าดทุนร่วมใจ ช่วยภัยน้ำท่วม' |                       |             |
|       |                       |                       |             |
|       | ร่วมกับมิซูโฮม            |                       |             |
|       | อบเงินบริจาคช่วยเหลือผู้ประ |                       |             |
|       | สบอุทกภัยผ่านสภากาชาดไทย |                       |             |
|       |                       |                       |             |
|       | ร่วมสนับสนุน โ           |                       |             |
|       | ครงการ “แบงก์รวมใจ เพื่อ |                       |             |
|       | ผู้ประสบภัยน้ำท่วม” ผ่านสถา |                       |             |
|       | นีโทรทัศน์ Money Channel |                       |             |
|       |                       |                       |             |
|       | จัดกิจ                  |                       |             |
|       | กรรมชวนเพื่อนอยุธยาจิตอาส |                       |             |
|       | า ทำความสะอาดถนนโรจนะ |                       |             |
|       |                       |                       |             |
|       | จัดกิจกรรมโครงก         |                       |             |
|       | ารเพื่อนช่วยเพื่อน หลังน้ำลด |                       |             |
+-------+-----------------------+-----------------------+-------------+
| ก.ย   | มอบเงินช่วยเหลือเ        | เพื่อสมทบทุนบรรเทาทุกข์    | 11,085,000  |
| .- ธ. | พื่อพนักงานที่ประสบภัยน้ำท่วม | และฟื้นฟูภัยพิบัติให้แก่พนักงาน |             |
| ค. 54 |                       |                       |             |
+-------+-----------------------+-----------------------+-------------+
|       | รวม                   |                       | 24          |
|       |                       |                       | ,187,684.55 |
+-------+-----------------------+-----------------------+-------------+
| รวมงบ |                       |                       | 47          |
| ประมา |                       |                       | ,677,692.05 |
| ณกิจกร |                       |                       |             |
| รมช่วย |                       |                       |             |
| เหลือส |                       |                       |             |
| ังคมที่ใ |                       |                       |             |
| ช้ไปทั้ง |                       |                       |             |
| สิ้นในปี |                       |                       |             |
| 2554  |                       |                       |             |
+-------+-----------------------+-----------------------+-------------+

ด้วยแนวคิดด้านความรับผิดชอบต่อสังคม
และวิธีการที่กลุ่มทิสโก้ได้สนับสนุนและดำเนินกิจกรรมเพื่อสังคมและสาธารณประโยชน์ควบคู่ไปกับการดำเนินธุรกิจ
กลุ่มทิสโก้ถือเป็นภารกิจสำคัญที่จะสานต่อโครงการและกิจกรรมหลักต่างๆ
เพื่อให้เกิดประโยชน์ที่ยั่งยืนแก่ชุมชนและสังคมอย่างต่อเนื่องตลอดไป

12.4 วิธีการพิจารณาของคณะกรรมการในการนำแนวคิดหรือนโยบายด้านความรับผิดชอบต่อสังคมไปสู่การปฏิบัติ 

ในส่วนกิจกรรมหลักที่ดำเนินการผ่านมูลนิธิทิสโก้ฯ
ประธานเจ้าหน้าที่บริหารและผู้บริหารอาวุโสของกลุ่มทิสโก้จำนวน 3 คน
ดำรงตำแหน่งกรรมการอยู่ในคณะกรรมการมูลนิธิทิสโก้ฯ ร่วมกับผู้ทรงคุณวุฒิอื่นๆ อีก 6
คนเพื่อร่วมกำหนดทิศทางและนโยบาย รวมทั้งดูแลการดำเนินกิจกรรมของมูลนิธิฯ
ให้เป็นไปอย่างราบรื่น ผ่านคณะทำงานซึ่งปฏิบัติงานตามเกณฑ์ที่กำหนด โดยคณะกรรมการมูลนิธิฯ
จะทำหน้าที่พิจารณาคำขอรับบริจาคที่มีผู้แสดงความจำนงยื่นขอมาในแต่ละปี
ซึ่งจะพิจารณาปีละครั้งในช่วงต้นปีการศึกษาและมอบทุนการศึกษาแก่นักเรียนที่ขาดแคลน นอกจากนี้
ยังมีตัวแทนพนักงานในกลุ่มทิสโก้อีกจำนวน 20 คน ทำหน้าที่เป็นคณะทำงานมีวาระ 2 ปี
ทำงานร่วมกับพนักงานของมูลนิธิทิสโก้ฯ เพื่อช่วยเหลือกิจกรรมของ มูลนิธิฯ ในด้านต่างๆ อาทิ
การจัดพิธีมอบทุนการศึกษาประจำปี ร่วมเดินทางติดตามผลการศึกษาของนักเรียนทุน
ช่วยเผยแพร่กิจกรรมและจัดกิจกรรมการกุศลระดมเงินบริจาคสมทบทุนมูลนิธิฯ เป็นต้น

ด้านการพิจารณากิจกรรมและโครงการอื่นๆ
เนื่องจากส่วนใหญ่เป็นโครงการหลักที่ดำเนินการอย่างต่อเนื่องเป็นประจำทุกปี
คณะผู้บริหารเป็นผู้ให้คำปรึกษาและอนุมัติงบประมาณค่าใช้จ่ายโดยมีคณะทำงานแต่ละโครงการเป็นผู้รับผิดชอบดำเนินงาน
และเน้นการมีส่วนร่วมของพนักงานในการดำเนินโครงการ

ปัจจัยหลักที่ช่วยส่งเสริมให้กลุ่มทิสโก้สามารถถ่ายทอดแนวคิดและนโยบายไปสู่การปฏิบัติได้อย่างเป็นรูปธรรมก็คือ
วัฒนธรรมองค์กรที่ส่งเสริมการมีส่วนร่วม
ในแต่ละโครงการจะมีการแต่งตั้งผู้รับผิดชอบโครงการและคณะทำงานเพื่อกำหนดแผนงาน
นำเสนองบประมาณและดูแลให้การดำเนินงานเป็นไปอย่างต่อเนื่อง
มีการติดตามและประเมินผลเพื่อปรับปรุงประสิทธิภาพเป็นระยะๆ นอกจากนี้
ยังต้องมีการสื่อสารอย่างมีประสิทธิภาพและสม่ำเสมอเพื่อส่งเสริมความร่วมมือที่ดีจากสมาชิกในองค์กร

วิธีการรายงานผลการปฏิบัติตามแผนต่อคณะกรรมการเพื่อการติดตามและทบทวนการดำเนินงานตามแนวคิดหรือนโยบายของคณะกรรมการ

เนื่องจากการดำเนินโครงการหลักซึ่งเป็นโครงการต่อเนื่องระยะยาว
และดำเนินการผ่านมูลนิธิทิสโก้ฯ ซึ่งมีคณะกรรมการมูลนิธิฯ และคณะทำงานเป็นผู้ดำเนินการ
โดยมีประธานเจ้าหน้าที่บริหาร และผู้บริหารดำรงตำแหน่งกรรมการอยู่ในคณะกรรมการมูลนิธิฯ
คณะกรรมการจะรับทราบรายงานการดำเนินกิจกรรมของมูลนิธิฯ และกิจกรรมเพื่อสังคมอื่นๆ
ของกลุ่มทิสโก้ในที่ประชุมกรรมการเป็นประจำทุกปี

นอกจากนี้ กลุ่มทิสโก้ยังได้จัดทำรายงานพิเศษความรับผิดชอบต่อสังคมเป็นประจำทุกปี
เพื่อเผยแพร่แนวคิดและผลงานด้านกิจกรรมเพื่อสังคมที่กลุ่มทิสโก้มีส่วนร่วมในการดำเนินงาน
นอกเหนือจากเนื้อหาทั่วไปของรายการกิจกรรมความรับผิดชอบต่อสังคมที่กลุ่มทิสโก้ได้จัดทำและบรรจุไว้ในรายงานประจำปี

12.5 การรับรองมาตรฐานการปฏิบัติงาน และรางวัลที่ได้รับในปี 2554

กลุ่มทิสโก้ได้รับรางวัลต่างๆ ที่เกี่ยวข้องกับมาตรฐานการปฏิบัติงาน
อันเป็นเครื่องสะท้อนให้เห็นถึงมาตรฐานในการดำเนินนโยบายและผลการดำเนินงานที่โดดเด่นในสาขาธุรกิจต่างๆ
โดยรางวัลที่ได้รับในปี 2554 มีดังนี้

รางวัลบริษัทจดทะเบียนด้านการรายงานบรรษัทภิบาลดีเยี่ยม (Top Corporate Governance
Report Awards)

บริษัท ทิสโก้ไฟแนนเชียลกรุ๊ป จำกัด (มหาชน)
ได้รับรางวัลบริษัทจดทะเบียนด้านการรายงานบรรษัทภิบาลดีเยี่ยม หรือ Top Corporate
Governance Report Awards จากการประกาศผลรางวัล SET Awards 2011
ซึ่งจัดขึ้นโดยตลาดหลักทรัพย์แห่งประเทศไทย (ตลท.) และวารสารการเงินธนาคาร
โดยรางวัลดังกล่าวเป็นรางวัลที่มอบให้แก่บริษัทจดทะเบียนที่มีความโดดเด่นด้านการปฏิบัติตามหลักการกำกับดูแลกิจการที่ดี
โดยใช้ข้อมูลที่บริษัทจดทะเบียนเปิดเผยไว้ในแบบแสดงข้อมูลประจำปี (แบบ 56-1)
รายงานประจำปี และเวบไซต์ รวมทั้งหนังสือนัดประชุมผู้ถือหุ้น และรายงานการประชุมผู้ถือหุ้น

รางวัลบริษัทหลักทรัพย์ยอดเยี่ยม (Best Securities Company Awards)

บริษัทหลักทรัพย์จัดการกองทุน ทิสโก้ จำกัด ได้รับรางวัลบริษัทหลักทรัพย์ยอดเยี่ยม หรือ Best
Securities Company Awards
ประเภทบริษัทหลักทรัพย์ยอดเยี่ยมด้านการให้บริการหลักทรัพย์แก่นักลงทุนบุคคล
จากการประกาศผลรางวัล SET Awards 2011 ซึ่งจัดขึ้นโดยตลาดหลักทรัพย์แห่งประเทศไทย
(ตลท.) และวารสารการเงินธนาคาร
โดยรางวัลดังกล่าวเป็นรางวัลที่มอบให้แก่บริษัทหลักทรัพย์ที่มีผลการดำเนินงานยอดเยี่ยม
โดยพิจารณาจากผลงาน 2 ด้าน ได้แก่
ความสามารถในการดำเนินการเป็นนายหน้าซื้อขายหลักทรัพย์ที่โดดเด่นและมีคุณภาพบริการที่ดี
และผลงานการวิเคราะห์หลักทรัพย์ที่มีคุณภาพ และครอบคลุมหลักทรัพย์ที่หลากหลาย
โดยพิจารณาจากข้อมูลในเชิงปริมาณและเชิงคุณภาพจากผลงานสำคัญด้านต่างๆ
รวมถึงสำรวจความคิดเห็นของลูกค้าและการที่บริษัทและเจ้าหน้าที่ของบริษัทมีการปฏิบัติที่ดีตามกฎหมายและหลักเกณฑ์

รางวัล “จิตอาสาทำดี...มีคนเห็น”

มูลนิธิทิสโก้เพื่อการกุศล ได้รับมอบมอบเกียรติบัตร "จิตอาสาทำดี มีคนเห็น" ในโครงการ
“ส่งต่อความดี ไม่มีวันหมด”ในฐานะเป็นองค์กรที่มีจิตอาสาในการทำความดีเพื่อส่วนรวม
และเป็นแรงบันดาลใจให้สังคมไทยเป็นสังคมจิตอาสาบำเพ็ญความดี
โดยพิจารณาจากผลงานที่ผ่านมาตลอดระยะเวลา 30 ปี ที่มูลนิธิทิสโก้ฯ
ดำเนินกิจกรรมช่วยเหลือสังคมมาอย่างต่อเนื่อง โครงการดังกล่าว
จัดขึ้นโดยคณะกรรมการฝ่ายประชาสัมพันธ์เพื่อเฉลิมพระเกียรติพระบาทสมเด็จพระเจ้าอยู่หัว
เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554